stanford-oval/wikipedia huggingface dataset:
עש הבגדים
רבייה

ההזדווגות של עשי הבגדים מתרחשת בשעות הערב. כאשר הנקבה קוראת לזכרים בעזרת איבר קול המצוי בקצה בטנה. בוגרים המזהים נקבה שקוראת להם מתאספים סביבה. זכר המגיע אל הנקבה, בא עימה במגע, ולאחר מכן מתרחש תהליך ההזדווגות.
הטלת הביצים מתרחשת מספר שעות לאחר ההזדווגות, כאשר נקבה עשויה להטיל עד 200 ביצים במהלך של מספר ימים. שבוע לאחר הגחת העשים מהגולם הנקבה מתה.
אורך הביצה הוא כ-0.4 מילימטר, צבעה פנינה חיוור וקליפתה רכה מאוד.
לאחר אחד עשר ימים ניתן להבחין בראשו של הזחל דרך דופן הביצה.
פגיעת העש

כבר בימי קדם העש היה ידוע כמזיק לבגדים. התנ"ך לעיתים קרובות מזכיר את הנזקים שהעש מבצע בבגד כמשל לעונשים שיבואו על אדם, או על חולשה שהוא יסבול ממנה.
ניתן לזהות את פגיעת העש על ידי סימנים על הבגדים ולא באופן ישיר.
בזמן פתיחת הארון או האור לא ניתן לראותם משום שהם מסתתרים או מתרחקים מהאור.
הימצאות קורים בפינות הארון עשויה להעיד על פעילות העש במקום, וכן סימני אכילה על הבגדים עצמם. דרוש יותר מסימן אחד על מנת לא לטעות בזיהוי כגון: חורים בבגדים, התבלות בחלקים שונים של הבגד, סימני כרסום וחוטים פרומים.
דרכי טיפול

יש מספר דרכי טיפול למיגור פגיעת העש.
דרך ראשונה היא באמצעות מלכודות עש שתולים בארון הבגדים. המלכודות מיועדות לפרפרים הבוגרים. הן עשויות למנוע את הזדווגות הפרפרים והתפתחות דור ההמשך ובכך למגר את התופעה. המלכודות אינן מבוססות על חומר כימי רעיל אלא על פיתיון המושך את העשים למלכודת. כדי שהטיפול יהיה יעיל לאורך זמן יש צורך להחליף את המלכודת כאשר פג תוקפה של קודמתה.
אם היקף התופעה רחב, הטיפול באמצעות מלכודות לא יפתור את הבעיה, ולכן יש צורך לפנות למדביר מקצועי. לרשות המדביר יש מספר אמצעים לטיפול בעש, כגון: אבוקות עשן, ערפול קר תוך שימוש בחומרי הדברה ייעודיים. פעולות הדברה אלו עלולות להזיק לבגדים ושאיפתם עלולה לפגוע בדיירי הבית, אך לאחרונה נעשה שימוש בשיטה חדשה הכוללת הדברה באמצעות פחמן דו-חמצני.
דרכי מניעה

טיפול המניעה נגד עש הבגדים יהיה יעיל כאשר מופיעים הסימנים הראשונים לפעילות המזיק או לפני הופעת העש. ישנן מספר פעולות מומלצות:
פותחים את הארונות המשמשים לאחסון בגדים באופן תדיר, על מנת לזהות סימנים ראשונים לפעילות העש.
בכל כמה שבועות יש לאוורר את ארונות הבגדים במהלך היום על ידי פתיחת הדלתות וחשיפת פנים הארון לאור.
יש לחשוף את הבגדים לשמש לאחר כביסה.
כדאי לאחסן בגדים בארון רק לאחר שעברו כביסה, במיוחד בגדים המיועדים לאחסון לטווח ארוך.
אחת למספר חודשים כדאי לנקות דפנות, רצפה ותקרת ארונות הבגדים באמצעות שואב אבק על מנת להגיע לחריצים ולפינות הארון.
ראו גם

זנבזיף כספי
לקריאה נוספת

עזריה אלון, החי והצומח של ארץ ישראל, כרך 3 החרקים, 1989.
צבי אבידב, מזיקי הצמחים בישראל, 1961.(הספר בקטלוג ULI)
הערות שוליים

1 2  צבי אבידב, מזיקי הצמחים בישראל, הוצאת ספרים ע"ש י"ל מאגנס, 1961
↑  עש הבית - מאפיינים, ‏30 ביולי 2016
↑  החי והצומח של ארץ ישראל
↑  כך למשל בספר ישעיהו, פרק נ', פסוק ט', ספר הושע, פרק ה', פסוק י"ב ובספר איוב, פרק י"ג, פסוק כ"ח
1 2  איתן עמיחי, הדברה ירוקה
| --- | --- |
בקרת זהויות :  NLI: 987007544054705171  LCCN: sh87020265
העלאה (סדרת טלוויזיה)

| --- | --- |

 סוגה:  קומדיה מדע בדיוני סאטירה דרמה
 יוצרים:  גרג דניאלס 
 שחקנים:  רובי אמל אנדי אלו אלגרה אדוארדס
 פסקול:  ג'וזף סטיבנס
 ארץ מקור:  ארצות הברית 
 שפות:  אנגלית
 מספר עונות:  3 
 מספר פרקים:  25 (נכון ל־10 בנובמבר 2023) 
 הפקה
 מפיקים בפועל:  גרג דניאלס 
 חברת הפקה:  Deedle-Dee Productions, 3 Arts Entertainment, אולפני אמזון 
 אתר צילומים:  ונקובר 
 טכניקת צילום:  מצלמה יחידה 
 מוזיקה:  ג'וזף סטפנס 
 שידור
 רשת שידור:  אמזון פריים וידאו 
 רשת שידור בישראל:  סלקום TV
 תקופת שידור מקורית:  1 במאי 2020 – הווה
 קישורים חיצוניים
 אתר רשמי
 דף התוכנית ב-IMDb
 
העלאה (באנגלית: Upload) היא סדרת רשת מסוגת קומדיית מדע בדיוני אמריקאית. את הסדרה יצר גרג דניאלס. הסדרה שודרה לראשונה ב-1 במאי 2020 בפריים וידאו. בהמשך חודשה הסדרה לעונה שנייה, שיצאה ב-11 במרץ 2022.
תקציר עלילה

בשנת 2033 בני אדם יכולים "להעלות" את עצמם לאחר המוות לחיים וירטואליים לפי בחירתם. כשמתכנת המחשבים נייתן מת בטרם עת, הוא מועלה לאתר לייקוויו (נוף האגם) היוקרתי. אבל עד מהרה הוא מגלה שהוא תלוי באינגריד, חברתו הרכושנית שעדיין בחיים. בעודו מסתגל ליתרונות ולחסרונות של גן העדן הדיגיטלי, נייתן יוצר קשר עם נציגת השירות נורה, "המלאכית" שלו. נורה נאבקת בלחצים הנגרמים מעבודתה, אביה הגוסס ושאינו רוצה "העלאה", וחיבתה הגוברת לנייתן. עם הזמן היא מתחילה לחשוד שנייתן נרצח.
צוות השחקנים > שחקנים ראשיים

רובי אמל – ניית'ן בראון, מהנדס מחשבים בן 27, מת בתאונת דרכים והועלה ללייקוויו, לחיים שלאחר המוות
אנדי אלו – נורה אנטוני, נציגת השירות שמטפלת בחייו של נייתן בלייקוויו
אלגרה אדוארדס – אינגריד קנרמן, חברתו של נייתן
זיינב ג'ונסון – אלישה, חברה לעבודה של נורה, ומטפלת בלוק
קווין ביגלי – לוק, היה רב"ט בצבא, אף הוא דייר בלייקוויו, שמתיידד עם נייתן ומכיר צ'יטים רבים במערכת
צוות השחקנים > שחקני משנה

ג'ורדן ג'ונסון-הינדס – ג'יימי, חברו הטוב ביותר של נייתן ושותף לעסקים
כריס ויליאמס – דייב אנטוני, אביה של נורה
אואן דניאלס – איש AI, עובד בלייקוויו בתפקידים שונים
אנדראה רוזן – לוסי, הבוסית של נורה בהורייזן
ג'וש באנדאי – איוואן, חבר לעבודה של נורה
כריסטין קו – מנדי, שותפה לדירה של נורה
ג'סיקה טאק – ויו, אמא של נייתן
ויליאם ב. דייוויס – דייוויד צ'וק, אדם עשיר שגר בלייקוויו סמוך לנייתן
אליזבת בואן – פראן בות', בת דודה של נייתן, שחוקרת את תאונת הדרכים שלו
קלואי קולמן – נביי, אחייניתו של נייתן
ג'וליאן כריסטופר – ארני, פסיכולוג שעובד בהורייזן, האווטאר שלו בלייקוויו הוא לברדור רטריבר
ריס סלאק – דילן, ילד שחי בלייקוויו אחרי שנפל לתוך הגרנד קניון. הוא הועלה לפני שש שנים, ונשאר בגיל 12 כפי שהיה כשמת.
מאט וורד – ביירון, בן זוג של נורה
ברקלי הופ – אוליבר קנרמן, אביה של אינגריד
איבטה פישר – בתיה, חברה לעבודה של נורה
הילרי ג'רדין – מילדרד, סבתא של אינגריד, חיה בלייקוויו
סקוט פייטי – ג'וש פיצר, איש עסקים שרוצה לקנות את התוכנה שמפתחים נייתן וג'יימי
צוות השחקנים > שחקנים אורחים

ג'סטין סטון – דן, מפרסם של מסטיק אורביט
פיליפ גריינג'ר – הדוד לארי
פיבי מיו – יאנג
ברי סנט ג'יימס – דילן בגוף אישה
לוקאס ויקה – ג'ק קנרמן
מאט בראונגר – בראד
ויין וילדרסון – זאק
קריד ברטון – רופרט טילפורד
הפקה > פיתוח

ב-8 בספטמבר 2017 פורסם שאמזון הזמינה פיילוט לסדרה קומית המצולמת במצלמה יחידה מאת גרג דניאלס. ב-28 ביולי 2018 פורסם שאמזון הזמינה הפקה של עונה ראשונה לסדרה בת עשרה פרקים. דניאלס שימש כמפיק בפועל יחד עם הווארד קליין. את הסדרה הפיקה חברת 3 Arts Entertainment. ב-8 במאי 2020 חידשה אמזון את הסדרה לעונה נוספת. ב-11 במרץ 2022 עלתה לשידור העונה השנייה, שכללה 7 פרקים.
הפקה > ליהוק

בינואר 2018 פורסם שרובי אמל ואנדי אלו לוהקו לתפקידים הראשיים בפרק הפיילוט.
הפקה > צילום

שלב הצילומים של הסדרה נמשך מ-5 במרץ על 10 במאי 2019. הצילומים נערכו בוונקובר בקולומביה הבריטית שבקנדה.
חלק מצילומי החוץ של המציאות המדומה של לייקוויו נערכו בבית הר מוהונק, וניו פאלץ שבניו יורק, כולל תמונות של המלון, המדשאות והאגם. חלק מצילומי הפנים, כולל חדרים במלון, צולמו באותו אתר.
הערות שוליים

↑  Prime Video (16 במרץ 2020). "3,2,1...upload. A new Amazon Original series from Greg Daniels, arrives May 1. #UploadTVpic.twitter.com/ovdG7KB7yW". @PrimeVideo. נבדק ב-16 במרץ 2020. {{cite web}}:  (עזרה)
1 2  Petski, Denise (8 במאי 2020). "'Upload' Renewed For Season 2 By Amazon". Deadline Hollywood. נבדק ב-8 במאי 2020. {{cite web}}:  (עזרה)
↑  Andreeva, Nellie (9 בספטמבר 2017). "Amazon Orders Fred Armisen-Maya Rudolph Comedy & Wong Kar-wai Drama Series; Greg Daniels, Bays-Thomas Pilots". Deadline Hollywood. נבדק ב-28 ביולי 2018. {{cite web}}:  (עזרה)
↑  Andreeva, Nellie (28 ביולי 2018). "Greg Daniels Sci-Fi Comedy Pilot 'Upload' Picked Up To Series By Amazon – TCA". Deadline Hollywood. נבדק ב-28 ביולי 2018. {{cite web}}:  (עזרה)
↑  Andreeva, Nellie (4 בינואר 2018). "Robbie Amell To Star in Greg Daniels' Amazon Comedy Pilot 'Upload'". Deadline Hollywood. נבדק ב-28 ביולי 2018. {{cite web}}:  (עזרה)
↑  Petski, Denise (12 בינואר 2018). "'Upload': Andy Allo Cast As Lead In Amazon Comedy Pilot". Deadline Hollywood. נבדק ב-28 ביולי 2018. {{cite web}}:  (עזרה)
↑  Takeuchi, Craig (14 בינואר 2019). "Filming in Vancouver: Robbie Amell to star in Upload; George Takei in The Terror". Inside Vancouver. נבדק ב-1 במאי 2020. {{cite web}}:  (עזרה)
↑  Axelson, Ben. "How to watch 'Upload': Sci-fi afterlife comedy filmed at famous Upstate NY mountain hotel". Syracuse.com. נבדק ב-30 באפריל 2020. {{cite web}}:  (עזרה)
לשכת הביטחון המרכזית של סין

| --- | --- |

 מידע כללי
 מדינה:  הרפובליקה העממית של סין 
 סוכנות אם:  מק"ס
 תאריך הקמה:  1949
 
לשכת הביטחון המרכזית של המפלגה הקומוניסטית הסינית (במנדרינית: 中共中央办公厅警卫局) היא יחידה מרכזית של מפלגת השלטון ברפובליקה העממית של סין האחראית לדאוג לסידורי האבטחה של אנשי ממשל בכירים ולהגנתם מפני איומים, בעיקר מטרור והתנקשויות. הלשכה מאבטחת את מזכ"ל המפלגה הקומוניסטית ונשיא המדינה וכן את בכירי המפלגה ואנשי הקונגרס הלאומי, שדרת הפיקוד הצבאית, חברי הוועד המרכזי במפלגה, ראש המשרד לביטחון הציבור ואנשי המטה הכללי.
ליחידה תפקיד מרכזי באבטחת נשיא הרפובליקה העממית של סין, על אבטחת מעונו הנשיאותי הג'ונגנאנחאי ואבטחתו של ראש מועצת המדינה של הרפובליקה העממית של סין.
היסטוריה

היחידה הוקמה במקור באזור חביי באפריל 1949 תחת השם "מחלקת הביטחון הכללי של הוועד המרכזי של המפלגה הקומוניסטית הסינית". המנהיג הראשון שלה היה הקומיסר הפוליטי של צבא השחרור העממי וואנג דונג-שינג, מקורבו של מאו דזה-דונג, שנהנה מאמונו המיוחד.
למרות השתייכותו הטריטוריאלית של מחוז חביי למחוז הצבאי של בייג'ינג, הגוף החדש הוכפף ישירות למטה הכללי של הצבא.
ֶ
במרץ 1950 שונה שם הגוף ללשכת הביטחון המרכזית של מק"ס. בשנה שלאחר מכן שונה שם היחידה הצבאית למשמר המרכזי, המורכב משלושה גדודים שכל אחד מהם מנה עד אלף חיילים. אופייני לכך שהתנאי להרשמה היה חינוך בית ספרי שהיווה קריטריון קפדני למדי לתחילת שנות ה-50, כאשר רוב האוכלוסייה הסינית לא ידעה קרוא וכתוב.
ב-9 ביוני 1953 נערך ארגון מחדש. מחלקה 001 נוצרה בפיקודו של וואנג דוק סינג, ותפקידה היה לדאוג לביטחונו האישי של מאו דזה-דונג ומנהיגים בכירים אחרים.
בשנת 1959 שונה שם הצופן של היחידה מיחידה "001" ל-"3747". בשנת 1964 הוטל על הלשכה לספק שירותי אבטחה רק למאו דזה-דונג. שמה של "יחידה 3747" שונה ל"יחידה 8341".
במהלך מהפכת התרבות התאפיין מבנה הביטחון המפלגתי ביציבות שהייתה חריגה למצב הכללי. המפקדים והקומיסרים הפוליטיים - ג'אנג יאוזי, ג'אנג הונג, יאנג דשנג, וואנג ליאנגלונג ואחרים - נשארו בתפקידיהם. רק וואנג דונג-שינג עצמו הודח באופן זמני מההנהגה עקב חשדות למעורבות ב"מזימת לין ביאו", אך הוחזר במהרה לתפקידו.
במקביל, בשנת 1971 שונה שמה של "יחידה 8341" ל"יחידה 57003" ולאחר מכן ל"יחידה 57001", אך לאחר זמן מה חזרה לשמה הקודם, "יחידה 8341".
ראו גם

שירות הביטחון הנשיאותי של רוסיה
שירות האבטחה הפדרלי של רוסיה
השירות החשאי של ארצות הברית
היחידה המטכ"לית לאבטחת בכירים
יחידת מגן
עץ או פלסטיין

ערך זה עוסק בסרט קולנוע ישראלי. אם התכוונתם לכינוי להטלת מטבע, ראו .
| --- | --- |

 בימוי:  נתן אקסלרוד, יואל זילברג ואורי זוהר
 הופק בידי:  אברהם דשא (פשנל)
 תסריט:  חיים חפר 
 מוזיקה:  יצחק גרציאני
 מדינה:  ישראל 
 הקרנת בכורה:  1962 
 שפת הסרט:  עברית
 דף הסרט ב־IMDb
 
עץ או פלסטיין הוא סרט תיעודי ישראלי, שהופק בשנת 1962 ובוים בידי נתן אקסלרוד, יואל זילברג ואורי זוהר.
הסרט הופק על ידי "סרטי כרמל" וא. דשא (פשנל), והתבסס על מהדורותיו של "יומן כרמל" - יומן חדשות שבועי, משנות ה-30 ועד ליום העצמאות הראשון בשנת 1949. בחירת הקטעים לסרט הציגה את תולדות היישוב בגישה הומוריסטית-נוסטלגית.
קטעי הקריינות בסרט נכתבו על ידי חיים חפר והוקראו על ידי חיים טופול. 
את הפסקול כתב המנצח והמעבד יצחק גרציאני.
שמו של הסרט נובע מהשם ששימש בתקופת המנדט, שבה עוסק הסרט, להטלת מטבע.
הקרנת עץ או פלסטיין חנכה את סינמטק תל אביב והסרט הוא הראשון שהוקרן עם פתיחת שערי הסינמטק ביום 12.5.1973.
התעשייה

| --- | --- |

סמליל הסדרה
 סוגה:  דרמה
 יוצרים:  מיקי דאון קונרד קיי
 שחקנים:  ראו פסקת צוות השחקנים והדמויות
 ארץ מקור:  ארצות הברית ארצות הברית הממלכה המאוחדת הממלכה המאוחדת
 שפות:  אנגלית 
 מספר עונות:  3 
 מספר פרקים:  24 (נכון ל־29 בספטמבר 2024) 
 הפקה
 מפיק:  לי תומאס אדוארדו פראטי
 מפיקים בפועל:  ג'יין טרנטר לאקלן מקינון דייוויד פ. דייוויס ראיין רסמוסן מיקי דאון קונרד קיי ג'ואל קולינס ג'יימי אובריאן
 הפצה:  HBO Max 
 עורכים:  מיה מאפיולי סם ויליאמס דן רובינסון כריסטופר ווטסון מרי פינלי פיטר כריסטליס שרה לואיז בייטס ריצ'רד קטרידג' קרלי בראון קייל אוגדן קייל טריינור
 צלמים:  דניאל סטפורד-קלארק מילוש מור קתרין דרי אריק מולברג הנסן פדריקו ססקה מרטין וי. ראש
 מוזיקה:  נייתן מיקיי
 אורך פרק:  49–52 דקות
 שידור
 רשת שידור:  ארצות הברית HBO בריטניה BBC Two
 רשת שידור בישראל:  HOT HBO סלקום tv Yes הטלוויזיה בלוויין
 תקופת שידור מקורית:  9 בנובמבר 2020 – הווה
 קישורים חיצוניים
 אתר רשמי
 דף התוכנית ב-IMDb
 
התעשייה (באנגלית: Industry) היא סדרת דרמה אמריקאית שנוצרה על ידי מיקי דאון וקונרד קיי, ועוקבת אחר קבוצת בוגרים צעירים המתחרים על משרות קבועות בבנק ההשקעות היוקרתי "פירפוינט" שבלונדון.
הסדרה עלתה לשידור ב-9 בנובמבר 2020 בערוץ "HBO" בארצות הברית, ויום לאחריו בערוץ "BBC Two" בבריטניה. בדצמבר 2020, הסדרה חודשה לעונה שנייה שעלתה לשידור ב-1 באוגוסט 2022. הסדרה חודשה לעונה שלישית במספר אשר עלתה לשידור ב-11 באוגוסט 2024. בספטמבר 2024, הסדרה חודשה לעונה רביעית.
סקירה > סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 8 | 8 | 9 בנובמבר 2020 | 21 בדצמבר 2020 |
|  | 2 | 8 | 8 | 1 באוגוסט 2022 | 19 בספטמבר 2022 |
|  | 3 | 8 | 8 | 11 באוגוסט 2024 | 29 בספטמבר 2024 |
סקירה > רקע עלילתי

עלילת הסדרה מגוללת את קורותיהם של בנקאים וברוקרים צעירים, העושים את דרכם אל צמרת העולם הפיננסי. הצופים נחשפים לעולם המסחר והמניות מנקודת מבטה של הרפר, צעירה העושה את צעדיה הראשונים בעולם הפיננסי של לונדון, בו חבורת צעירים רעבים ואמביציוזיים מתחרים על מספר מקומות מצומצם בבנק ההשקעות היוקרתי "פירפוינט" שבלונדון.
בעונה השנייה, המתרחשת לאחר ש"פירפוינט" עברה את שיא הקורונה ומתכוננת לחזרה לשגרה, "הבוגרים" לא מקבלים יותר הנחות בשל היותם חדשים וצעירים, ועליהם להוכיח את עצמם, אפילו יותר מבעבר. הרפר נאלצת להתמודד עם ההשלכות החלטתה מסיום העונה הקודמת, ובמקביל לה, כולם מתכוננים להעלות הילוך במטרה להוכיח את יכולותיהם.
צוות השחקנים והדמויות

צוות השחקנים של הסדרה רחב ומגוון מהמקובל, אם כי רק יסמין (מריסה אבלה), הרפר (מיהאלה הרולד), רוברט (הארי לוטי) ואריק (קן ליונג) הופיעו בכל פרק עד כה. דמויותיהם של גאס (דייוויד ג'ונסון), קני (קונור מקניל) ודריה (פרייה מייבור) מופיעים בכל פרק בעונה הראשונה, בעוד שדני (אלכס אלומר אקפובום) מופיע בכל פרק בעונה השנייה. כל שאר חברי צוות השחקנים מופיעים לעיתים רחוקות, אך זוכים לקרדיט (אנ') כשחקנים ראשיים כשהם מופיעים.
מריסה אבלה – יסמין קארה-חאנני, בוגרת שאפתנית המגיעה מרקע אמיד, הדוברת אנגלית, ספרדית, צרפתית, איטלקית וערבית. שהוקצתה במהלך עבודה לדסק מכירות מטבע חוץ (FX).
פריאנגה בורפורד – שרה דאדוול (עונה 1), נשיאת סניף "פירפוינט" שבלונדון.
מארק דקסטר – הילרי וינדהאם, מנהל דסק FX.
מיהאלה הרולד – הרפר סטרן, צעירה אינטליגנטית ומוכשרת המגיעה מרקע אלמוני מניו יורק; הוקצתה לדסק מכפלת המכירות הווקטורית (CPS).
דייוויד ג'ונסון – גאס סאקי, בוגר הומוסקסואל וכהה-עור ללימודי ספרות קלאסית באיטון ואוקספורד שהוקצה בתחילה לדסק חטיבת הבנקאות להשקעות (IBD), ולאחר מכן לדסק CPS.
הארי לוטי – רוברט ספירינג, בוגר אוקספורד מרקע וולשי המגיע ממעמד הפועלים, שמוקצה לדסק CPS.
בן לויד-יוז – גרג גרייסון (עונה 1), סמנכ"ל בדסק CPS.
קונור מקניל – קני קילביין, סמנכ"ל בדסק FX ומעסיקה הישיר של יסמין.
פרייה מייבור – דריה גרינוק (עונה 1; אורחת בעונה 2), סמנכ"לית בדסק CPS ומעסיקתה הישירה של הרפר.
דרק רידל – קלמנט קואן (עונה 1), סמנכ"ל דסק CPS ומעסיקו הישיר של רוברט, שנאבק בהתמכרותו להרואין.
נבהאן ריזוואן – הארי דהר (פרק פיילוט), בוגר בית ספר ממלכתי המגיע ממשפחת מהגרים דוברי הינדי ומוקצה עם תחילת עבודתו לדסק IBD.
ויל טיודור – תיאו טאק (עונה 1), בוגר איטון הנמצא בארון ואנליסט העובד עבור "פירפוינט".
קן ליונג – אריק טאו, מנהל דסק CPS, שלוקח את הרפר תחת חסותו.
שרה פאריש – ניקול קרייג, לקוחה של "פירפוינט", המנהלת רומן קצר-מועד עם הרפר.
אנדרו באקן – פלים ביצ'אן, מנהל קרן גידור ולקוחה הגדול ביותר של "פירפוינט".
אמיר אל-מסרי – אוסמן עבוד (עונה 1), עוזרו של קספר זנדן, לקוחו הראשי של קלמנט.
אלכס אלומר אקפובומה – דני ואן דוונטר (עונה 2), המנהל בפועל של סניף "פירפוינט" בניו יורק, שמתקרב להרפר.
ניקולס בישופ – מקסים אלונזו (עונה 2; משני בעונה 1), בן משפחתה של יסמין ואחד מלקוחותיה הפוטנציאליים של "פירפוינט".
קתרין דה קנדולה – סלסט פאקט (עונה 2), אחת ממנהלות ההון הפרטי של "פירפוינט", שמנהלת רומן עם יסמין.
סאגר ראדיה – רישי ראמדני (עונה 2; משנית בעונה 1), שותפה ומנהלת שוק בדסק CPS.
אינדי לואיס – ונציה ברנס (עונה 2; אורחת בעונה 1), עובדת ובת חסותה של יססמין, המגויסת על ידה לדסק FX.
טרבור וייט – ביל אדלר (עונה 2; אורח בעונה 1), ראש ה-FICC העולמי של "פירפוינט".
קיילפיון דאן – ג'קי וולש (עונה 2; משנית בעונה 1), סמנכ"לית בדסק FX.
ג'יי דופלאס – ג'סי בלום (עונה 2), לקוחהּ הראשי של הרפר ומנהל קרן גידור שהצליח להרוויח בתקופת מגפת הקורונה.
אדם ליווי – צ'ארלס חאנני (עונה 2), אביה של יסמין.
סאני וון טיפ – ליאו בלום (עונה 2), בנו של ג'סי שמתחיל לנהל רומן עם גאס.
פיית' אלאבי – אורורו אדקונלה (עונה 2), פוליטיקאית.
אלנה סאורל – אנה גירינג (עונה 2), אשת עסקית העומדת בראש חברת "פיוצ'רדאון פרטנרס".
הפקה

בנובמבר 2017, נמסר על פיתוחה של הסדרה מאת "HBO", שהכריזה כי על פיתוחה וכתיבתה יהיו אמונים מיקי דאון וקונרד קיי, ועל הפקתה בפועל תהיה אמונה ג'יין טרנטר, שתשמש כשליחת חברת ההפקה הבריטית Bad Wolf. ביוני 2019, נמסר כי "HBO" אישרה רשמית את הפקת הסדרה, וכי את פרק הפיילוט תביים לינה דנהאם. צילומי העונה הראשונה החלו ביוני 2019, בקרדיף, ויילס. בדצמבר 2019, נמסר על ליהוקם של מיהאלה הרולד, מריסה אבלה, הארי לוטי, דייוויד ג'ונסון, נבהן ריזוואן, פרייה מייבור, ויל טיודור, קונור מקניל וקן ליונג לצוות השחקנים של הסדרה; שעל בימוי הסדרה יופקדו טינג קרישנן, אד לילי ומרי ניג'י, ועל כתיבתה, סם ה. פרימן וקייט ורגזה.
בדצמבר 2020, נמסר על חידוש הסדרה לעונה שנייה. ביולי 2021, נמסר על ליהוקם של אלכס אלומר אקפובום ואדם ליווי לוהקו לצוות השחקנים הראשי, ועל קידומה של אינדי לואיס מתפקיד אורח לתפקיד ראשי. צילומי העונה השנייה הסתיימו ב-8 בדצמבר 2021. במרץ 2022, נמסר על ליהוקם של ג'יי דופלאס, סוני פון טיפ וקתרין דה קנדולה לצוות השחקנים הראשי של העונה השנייה.
בספטמבר 2024, הסדרה חודשה לעונה רביעית, זמן קצר לפני שידור פרק סיום העונה השלישית, שייצא ב-29 בספטמבר.
ביקורות

באתר הביקורות "Rotten Tomatoes", זכתה עונתה הראשונה של הסדרה לציון 76%, עם דירוג ממוצע של 7.7/10 ועל סמך 38 ביקורות. בקונצנזוס נכתב כי ”למרות שהביקורות החברתיות של "התעשייה" נוטות לשטחיות, כתיבתה החדה וצוות שחקניה המצוינים מקלים על ההנאה מהדרמה הסבונית במקום העבודה בכל מקרה.” באתר הביקורות המשוקללות "Metacritic", העונה הראשונה זכתה לציון 69/100 על סמך 17 ביקורות, דבר המציין "ביקורות חיוביות לרוב".
עונתה השנייה של הסדרה זכתה לציון 100% באתר "Rotten Tomatoes", עם דירוג ממוצע של 8/10 ועל סמך 11 ביקורות. בקונצזוס נכתב כי ”כשהיא מחדדת את הז'רגון הפיננסי המסובך לכדי חריפות, המניה של "התעשייה" עולה בהרבה בעונה סופרלטיבית זו, המלאה בשאיפות מתוסכלות ונאמנויות שנבחנות.”
מוקד 911: טקסס

| --- | --- |

 מבוסס על:  מוקד 911 
 סוגה:  דרמה פעולה
 יוצרים:  ראיין מרפי   בראד פלצ'וק   טים מיניר
 שחקנים:  רוב לאו   ליב טיילר   ג'ינה טורס   רונן רובנשטיין   סיירה מקליין   ג'ים פראק   נטשה קראם   בראיין מייקל סמית'   רפאל ל. סילבה   ג'וליאן וורקס
 פסקול:  מאק קווייל   טוד האברמן
 ארץ מקור:  ארצות הברית
 שפות:  אנגלית
 מקום התרחשות:  אוסטין 
 מספר עונות:  5
 מספר פרקים:  נכון ל–20 בינואר 2025 בישראל שודרו 70 פרקים
 הפקה
 מפיקים בפועל:  ראיין מרפי   בראד פלצ'וק   טים מיניר   אנג'לה באסט   רוב לאו
 חברת הפקה:  Reamworks   Brad Falchuk Teley-Vision   Ryan Murphy Television  20th  Century Fox Television
 הפצה:  20th Television
 אורך פרק:  כ-45 דקות
 שידור
 רשת שידור:  פוקס
 רשת שידור בישראל:  דיסני+   YES
 תקופת שידור מקורית:  19 בינואר 2020 – הווה
 קישורים חיצוניים
 אתר רשמי
 דף התוכנית ב-IMDb
 
מוקד 9-1-1: טקסס (באנגלית: 9-1-1: Lone Star) היא סדרת טלוויזיה אמריקאית מסוגת דרמה, שנוצרה על ידי ראיין מרפי, טים מינר ובראד פלצ'וק (אנ'). הסדרה מתמקדת בתחנת הכיבוי 126, בתחנת המשטרה המקומית ובמוקד החירום הטלפוני של 911. הסדרה היא ספין אוף של הסדרה "מוקד 911", ועלתה לשידור ב-19 בינואר 2020 בערוץ פוקס. עונתה השנייה עלתה לשידור ב-18 בינואר 2021, ועונתה השלישית ב-3 בינואר 2022. במאי 2022 חודשה הסדרה לעונתה הרביעית והיא עלתה לאוויר ב-17 בינואר 2023. במאי 2023, הוסכם על עונה חמישית, אך התאריך נדחה לסתיו 2024 עקב שביתת אמני הטלוויזיה והרדיו בשנת 2023.
עלילה

הסדרה עוקבת אחרי אואן סטרנד, כבאי ותיק ומנוסה מניו יורק, שעובר יחד עם בנו לאוסטין, טקסס, במטרה לשקם את תחנת כיבוי האש המקומית שהושמדה כליל בתאונת שריפה. אואן נבחר למשימה בשל הידע שלו, התעוזה הרבה ואינספור של שעות בשטח. עם המעבר לשם עליו להתמודד עם בניית תחנה מאפס – לגייס אנשים, להכיר את הצוות שנשאר, להתמודד עם עבודה מאתגרת ומסוכנת, וגם לנהל את חייו האישיים במקום חדש ולא מוכר.
הסדרה מתמקדת בעיקר בתחנת הכיבוי 126 ובחיי הכבאים, אך לעיתים קרובות היא מראה גם את הקשיים שמתמודדים איתם המוקדנים במוקד החירום הטלפוני של 911.
פרקים

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 19 בינואר 2020 | 9 במרץ 2020 |
|  | 2 | 14 | 14 | 19 בינואר 2021 | 24 במאי 2021 |
|  | 3 | 18 | 18 | 3 בינואר 2022 | 16 במאי 2022 |
|  | 4 | 18 | 18 | 24 בינואר 2023 | 16 במאי 2023 |
|  | 5 | 12 (ארצות הברית) 10 (ישראל) נכון ל–2 בדצמבר | 12 (ארצות הברית) 10 (ישראל) נכון ל–2 בדצמבר | 23 בספטמבר 2024 | 3 בפברואר 2025  [23] |
דמויות > דמויות ראשיות

אוון סטרנד (רוב לאו) (עונות 1-הווה) - כבאי ותיק ומנוסה מניו יורק ואביו של טי קיי. הוא אובחן בסרטן הריאות כתוצאה מאסון התאומים, בו הוא איבד את כל הצוות שלו. הוא עבר לטקסס עם בנו טי קיי כדי לבנות מחדש את תחנת הכיבוי 126, בה הוא התמנה לקפטן.
מישל בלייק (ליב טיילר) (עונה ראשונה) - הפרמדיקית הראשית (קפטנית) בעונה הראשונה. היא מנסה למצוא את אחותה איריס, שנעדרה לפני שלוש שנים. בעונה השנייה נודע כי היא עזבה את העיר כדי לעזור להומלסים עם מחלות נפש, כמו אחותה.
טיילר קנדי "טי קיי" סטרנד (רונן רובנשטיין) (עונות 1 - הווה) כבאי ובנו היחיד של אוון. בעונה השנייה, הוא הפסיק להיות כבאי והחליט להיות פרמדיק. לפני הגעתו לאוסטין, לקח מנת יתר אחרי זמן רב שהיה נקי מסמים. הוא מתחיל מערכת יחסים עם השוטר המקומי, קרלוס רייס. השניים מתארסים בסוף העונה השלישית. לקח קשה את מותה של אימו. יש לו אח למחצה בשם ג'ונה מאימו ובן זוגה לשעבר, אנזו.
ג'אדסון "ג'אד" ריידר (ג'ים פראק) (עונות 1-הווה) - כבאי ובעלה של גרייס. הוא הכבאי היחיד ששרד את אסון השריפה מתוך הצוות הקודם של תחנת 126. בעונה השלישית נולדת לו ולגרייס בת, לה הם קוראים צ'ארלי על שמו של בעלה המנוח של טומי, צ'ארלס.
גרייס ריידר (סיירה מקליין) (עונות 1-הווה) - מוקדנית 911 ואשתו של ג'אד. בעונה השלישית נולדת לה ולג'אד בת, צ'ארלי.
מרז'אן מרוואני (נטשה קראם) (עונות 1-הווה) - כבאית מוסלמית. בעלת עמוד מצליח באינסטגרם בשם "FireFox".
פול סטריקלנד (בראיין מייקל סמית') (עונות 1-הווה) - כבאי. פול הוא גבר טראנס.
קרלוס רייס (רפאל ל. סילבה) (עונות 1-הווה) - שוטר במשטרת אוסטין שמתחיל מערכת יחסים עם טי קיי. השניים נפרדו לפני אירועי העונה השלישית אך הם חזרו במהלכה. השניים התארסו בסוף העונה השלישית והתחתנו בסוף העונה הרביעית.
מתאו צ'אבז (ג'וליאן וורקס) (עונות 1-הווה) - הכבאי החדש בצוות שסובל מדיסלקסיה. הוא מהגר על תנאי שחייב לשמור על עבודתו כבאי בשביל להישאר בארצות הברית.
טומי וגה (ג'ינה טורס) (עונות 2-הווה) - הפרמדיקית הראשית (קפטנית) בעונה השנייה. אמא לתאומות. בעלה, צ'ארלס מת במהלך העונה השנייה.
הפקה

ב-12 במאי 2019, הוכרז כי פוקס תפיק ספין אוף לסדרה "מוקד 911". ראיין מרפי, טים מינר ובראד פלצ'וק ישמשו כמפיקים בפועל יחד עם רוב לאו, שגם יככב בסדרה. גם אנג'לה באסט, שמככבת בסדרת המקור "מוקד 911", תשמש כמפיקה בפועל. ב-13 באפריל 2020, חידשה פוקס את הסדרה לעונה שנייה שעלתה לשידור ב-18 בינואר 2021. ב-17 במאי 2021, חודשה הסדרה לעונה שלישית שעלתה לשידור ב-3 בינואר 2022.
פרסים ומועמדויות

| שנה | פרס | קטגוריה | מועמד/ים | תוצאה | מקור |
| --- | --- | --- | --- | --- | --- |
| 2024 | פרס התקשורת של הליגה ההומו-לסבית נגד השמצה | סדרת הדרמה הטובה ביותר | מוקד 911: טקסס | מועמדות |  |
הערות שוליים

↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
מספיק טוב (סדרת טלוויזיה)

| --- | --- |

הכרזה לעונה השלישית
 סוגה:  אנימציה   קומדיית מצבים   הרפתקאות
 יוצרים:  ג'יי. ג'י. קווינטל
 מדבבים:  ג'יי. ג'י. קווינטל   גבריאלה וולש   ג'ייסון מנטזוקאס
 ארץ מקור:  ארצות הברית 
 שפות:  אנגלית
 מספר עונות:  3
 מספר פרקים:  24
 הפקה
 מפיקים בפועל:  ג'יי. ג'י. קווינטל, בריאן א. מילר, סם רג'יסטר, Robert Sorcher, Michael Colton, John Aboud, Bill Oakley 
 חברת הפקה:  אולפני ההנפשה של קרטון נטוורק 
 הפצה:  HBO Max 
 מוזיקה:  מארק מות'רסבו 
 אורך פרק:  כ-23 דקות
 שידור
 רשת שידור:  HBO Max
 רשת שידור בישראל:  נטפליקס
 תקופת שידור מקורית:  9 ביולי 2020 – 7 באפריל 2022
 קישורים חיצוניים
 דף התוכנית ב-IMDb
 
מספיק טוב (באנגלית: Close Enough, בתרגום מילולי: מספיק קרוב) היא סדרת טלוויזיה אמריקאית מונפשת למבוגרים מסוגת הקומדיית מצבים שנוצרה על ידי ג'יי. ג'י. קווינטל, שגם מדבב את אחת הדמויות הראשיות (ג'וש).
עונתה הראשונה עלתה לשידור ב-9 ביולי 2020 ב-HBO Max. עונתה השנייה עלתה לשידור ב-25 בפברואר 2021. עונתה השלישית עלתה לשידור ב-7 באפריל 2022. ביולי 2022 הסדרה בוטלה אחרי ששודרו שלוש עונות.
בישראל הסדרה נרכשה לשידור על ידי נטפליקס.